laion/Wikipedia-Exotic huggingface dataset:
კლიუჩევსკაია-სოპკა

კლიუჩევსკაია-სოპკა (რუს. Ключевская Сопка) — მოქმედი სტრატოვულკანი რუსეთში, კამჩატკის აღმოსავლეთ ნაწილში. უმაღლესი (4750 მ) და ყველაზე აქტიურად მოქმედი ვულკანი ევრაზიაში. აქვს სწორი კონუსი, რომლის კრატერი მუდმივად ბოლავს. ვულკანის ძირთან 70 გვერდითი კონუსი, გუმბათი და კრატერია. ვულკანის ასაკი განისაზღვრება 7000 წლით. აგებულია ბაზალტური და ნაწილობრივ ანდეზიტური ლავებით. 270 წლის მანძილზე აღინიშნა 50-ზე მეტი ძლიერი ამოფრქვევა. ახასიათებს აქტიური ფუმაროლები და სოლფატარები. მწვერვალზე მუდმივი თოვლი და მყინვარებია. კრატერში ხშირია აფეთქებები, რომელსაც მოყვება ყუმბარებისა და ფერფლის ამოტყორცნა. 2004–2005 წწ. ამოფრქვევის შედეგად ამოსულმა ფერფლმა რეკორდულ ნიშნულს მიაღწია — 8000 მ-ს. უკანასკნელი ამოფრქვევა დაფიქსირდა 2009 წელს. არსებობს ცნობა ვულკანის სიმაღლის ზრდასთან დაკავშირებით, რაც ვულკანის აქტიურობით არის განპირობებული. კლიუჩევსკაია-სოპკასთან ახლოს მდებარეობს ასევე აქტიური ვულკანი შიველუჩი. ითვლება, რომ თანამედროვე დროში კლიუჩევსკაია-სოპკა აქტიურობით მეორე ვულკანია კილაუეას შემდეგ (ჰავაის კუნძულები). თანადროული ამოფრქვევა ფაქტობრივად იწყება 1983 წლიდან. ხელახლა გააქტიურდა 2009 წლიდან. კლიუჩევსკაია-სოპკას ცნობილი ამოფრქვევები დაფიქსირდა სხვადასხვა დროში, სახელდობრ: 1737, 1932, 1938, 1944–1945, 1946, 1951, 1953, 1956, 1966, 1980, 1983, 1984, 1987, 1988-1989, 1993, 1994, 2002, 2004–2005, 2008 წწ. კლიუჩევსკაია-სოპკას ძირას, დაბა კლიუჩიში, მდებარეობს ვულკანოლოგიისა და სეისმოლოგიის ინსტიტუტი. კლიუჩევსკაია-სოპკა. 1994 წლის ამოფრქვევა კლიუჩევსკაია-სოპკა. 2002 (ნასა) კლიუჩევსკაია-სოპკა. 2010 მარტი (ნასა) კლიუჩევსკაია-სოპკა. 2006 ივლისი კლიუჩევსკაია-სოპკას მიმდინარე აქტივობა დაარქივებული 2010-11-09 საიტზე Wayback Machine. (რუსული) ვულკანის მსხვილმასშტაბიანი გამოსახულება On-line რეჟიმში დაარქივებული 2010-10-31 საიტზე Wayback Machine. (რუსული) ვულკანის გამოსახულება On-line რეჟიმში დაარქივებული 2012-04-15 საიტზე Wayback Machine. დაწვრილებითი ინფორმაცია ვულკანის შესახებ დაარქივებული 2020-02-04 საიტზე Wayback Machine. კლიუჩევსკაია-სოპკა გლობალური ვულკანიზმის პროგრამაში დაარქივებული 2020-12-10 საიტზე Wayback Machine. ქართული საბჭოთა ენციკლოპედია, ტ. 5, თბ., 1980. — გვ. 561. ↑ Кравчук П. А. Географический калейдоскоп. — Киев: Радянська школа, 1988. ISBN 5-330-00384-9 ↑ Петр Кравчук. Рекорды природы. — Любешов: Эрудит, 1993. — 216 с. ISBN 5-7707-2044-1.
ტეა-საქსის სინდრომი

ვისთვისაა დამახასიათებელი რამდენად ხშირია და რა ახასიათებს მას გამომწვევი მიზეზები როდის იჩენს პირველად თავს შესაძლებელია თუ არა მისი განკურნება ტეა-საქსის სინდრომი დამახასიათებელია ებრაელებისათვის. აღენიშნება დაახლოებით ყოველი 5000 ებრაელიდან 1-ს. ტეა-საქსის სინდრომის დროს დამახასიათებელია: აპათიურობა კრუნჩხვები თვალებით კონტაქტის დაუმყარებლობა უხასიათობა სხეულის ანომალია ტეა-საქსის სინდრომის გამომწვევი მიზეზია გენური დეფექტი,მე-15 ქრომოსომაში. ხელს უშლის ენზიმო ჰექსოზამინიდაზა A-ს გამომუშავებას, რომელიც აუცილებელია სფინგოლიპიდების ცხიმოვანი ნივთიერების დასაშლელად. როდესაც სფინგოლიპიდების რაოდენობა უჯრედებში კრიტიკულ ზღვარს აღწევს,ეს უჯრედი იღუპება. ახალდაბადებული ბავშვი თავიდან ნორმალურად გამოიყურება, თუმცა 6 თვის ასაკში ეს სინდრომი თავს იჩენს. მისი განკურნება არ ხდება. 3-5 წლის ასაკში ტეა-საქსის სინდრომით დაავადებულები კვდებიან თავის ტვინის დეგენერაციით ან თანმდები გართულებებით, მაგალითად როგორიცაა პნევმონია კრაიგი. განვითარების ფსიქოლოგია
რენი ჰარლინი

რენი ჰარლინი (ფინ. Renny Harlin; დ. 15 მარტი 1959, რიიჰიმიაკი, ფინეთი) — ფინელი კინორეჟისორი, მსახიობი და პროდიუსერი, რომელიც მოღვაწეობს ჰოლივუდში. მისი ფილმები გამოირჩევა დაძაბულობით, მოვლენების მოულოდნელი განვითარებით, ემოციურობით. რენი ჰარლინი დაიბადა ფინეთში ექიმების ოჯახში. დაამთავრა ჰელსინკის უნივერსიტეტი. 20 წლის ასაკში ორგანიზაცია გაუწია საკუთარი კომპანიის შექმნას, რომელიც მიმართული იყო მოკლემეტრაჟიანი და დოკუმენტური ფილმების დადგმების მიმართ. 1979 წელს გადაიღო თავის პირველი მოკლემეტრაჟიანი ფილმი „Huostaanotto“. ფილმი უჩვენეს მხოლოდ ფინურ ტელევიზიაში. 1985 წელს საცხოვრებლად ამერიკის შეერთებულ შტატებში გადავიდა. რენი ჰარლინის პირველი სრულმეტრაჟიანი ფილმია „ამერიკელად დაბადებული“. ფინეთში აღნიშნულ კინოს ტაბუ დაადეს. 1988 წლის ფილმი „ციხე“ უარყოფითდ იქნა შეფასებული. რენი ჰარლინი პოპულარული გახდა 1990 წლებში, როდესაც გადაიღო „საშინელება თელების ქუჩაზე 4: სიზმრების მბრძანებელი“, „კერკეტი კაკალი 2“ და სხვ. 1993 წელს გადაიღო ცნობილი კინოფილმი „მთამსვლელი“, სადაც მთავარი როლი სილვესტერ სტალონემ შეასრულა. 1995 წელს გადაიღო „თავზეხელაღებულთა კუნძული“, ხოლო 1996 წელს „ხანგრძლივის კოცნა ძილის წინ“. ორივე ფილმში ერთ-ერთი მთავარი როლი ჰარლინის იმდროინდელ მეუღლეს ჯინა დეივისს ხვდა წილად. 2000-იან წლებში იღებდა მოქმედებით — „მრბოლელი“ (2001), „12 რაუნდი“ (2009) — და ჰორორ ფილმებს: „ეშმაკის განმდევნელი – დასაწყისი“ (2004), „გონებაზე მონადირენი“ (2004), „ეშმაკთან გარიგება“ (2006). რენი ჰარლინი საქართველოში ცნობილი გახდა ფილმით „აგვისტოს 5 დღე“, სადაც ერთბაშად ჰოლივუდის მრავალმა არტისტმა მოიყარა თავი. ფილმი მოგვითხრობს რუსეთ-საქართველოს ომზე, რომელიც საქართველოში 2008 წლის აგვისტოს დღეებში მიმდინარეობდა. ფილმის მთავარი გმირია საქართველოს პრეზიდენტი მიხეილ სააკაშვილი, რომელიც ენდი გარსიამ განასახიერა. მისი ბოლო ფილმია „ჰერკულესის ლეგენდა“ (2014). უკანასკნელ წლებში ჰარლინი სატელევიზიო სერიალების ეპიზოდებს იღებს. ამერიკელად დაბადებული (Born American, 1985) ციხე (Prison, 1988) საშინელება თელების ქუჩაზე 4: სიზმრების მბრძანებელი (A Nightmare on Elm Street 4: The Dream Master, 1988) კერკეტი კაკალი 2 (Die Hard 2, 1990) ფორდ ფეირლაინის თავგადასავალი (The Adventures of Ford Fairlane, 1990) მთამსვლელი (Cliffhanger, 1993) თავზეხელაღებულთა კუნძული (Cutthroat Island, 1995) ხანგრძლივის კოცნა ძილის წინ (The Long Kiss Goodnight, 1996) ღრმა ლურჯი ზღვა (Deep Blue Sea, 1999) მბრბოლელი (Driven, 2001) ეშმაკის განმდევნელი – დასაწყისი (Exorcist: The Beginning, 2004) გონებაზე მონადირენი (Mindhunters, 2004) ეშმაკთან გარიგება (The Covenant, 2006) მწმენდავი (Cleaner, 2007) 12 რაუნდი (12 Rounds, 2009) აგვისტოს 5 დღე (5 Days of August, 2011) დიატლოვის უღელტეხილის ამბავი (The Dyatlov Pass Incident, 2013) ჰერკულესი 3D (Hercules 3D, 2014) რენი ჰარლინის ოფიციალური საიტი რენი ჰარლინი კინოფილმების ინტერნეტ-მონაცემთა ბაზაში რენი ჰარლინი TCM Movie Database ↑ Renny Harlin Biography (1959-) ↑ 2.0 2.1 Biography for Renny Harlin. ციტირების თარიღი: 2009-11-04.
ტბა (1998 წლის ფილმი)

ტბა — 1998 წლის ქართული ფილმი. მისი რეჟისორი და სცენარის ავტორია კახა კიკაბიძე. ფილმში მონაწილეობენ: დიტო შველიძე (ზურა), ირაკლი მშვილდაძე (გასანა), ნათია გოგოჭური (დედა), ალინა ნოზაძე (თამარი) და სხვები. ფილმის სიუჟეტი ეფუძნება ჰაინრიხ მანის ერთ-ერთი მოთხრობის მოტივებს. მას შემდეგ, რაც მთავარი გმირის, ზურას მამას კლავენ, დედა და შვილი სოფლიდან ქალაქში ჩამოდიან. მამის სიკვდილი ზურას ფსიქიკას სამუდამოდ შეარყევს. საკუთარი თავის განმტკიცების მიზნით, ახალ თანაკლასელებს იგი თავის ნებაზე ათამაშებს და სკოლის ლიდერი ხდება. მაგრამ საკუთარ თავთან დარჩენილი, ეული და მარტოსულია. ზურა სხვებთან ნიღბის ტარებას დიდხანს ვერ შეძლებს და საბოლოოდ, თანაკლასელები მას ზურგს აქცევენ. ტბა ქართული კინოს მონაცემთა ბაზაში დაარქივებული 2012-03-14 საიტზე Wayback Machine.
ჩელე არენა

ქობულეთის ცენტრალური სტადიონი — სპორტული სტადიონი ქობულეთში, საქართველო. ძირითადად გამოიყენება საფეხბურთო მატჩებისათვის. სხვადასხვა დროს იყო „შუქურასა“ და „ქობულეთის“ საშინაო სტადიონი. დროებით არის ლანჩხუთის „გურიას“ საშინაო არენა. ტრიბუნები 6 000 ადამიანს იტევს. სტადიონს ერთხელ უკვე ჩატარებული აქვს რეკონსტრუქცია,რის შემდეგაც სტადიონი საკმაოდ კარგ მდგომარეობაში იყო და ტრიბუნებზე ინდივიდუალური სკამებიც კი იყო დამონტაჟებული 6 000 ადამიანისთვის,მაგრამ მას შემდეგ, რაც ქობულეთში საფეხბურთო კლუბი აღარ არსებობდა, სტადიონი სავალალო მდგომარეობაში აღმოჩნდა და საფეხბურთო მატჩებისთვის აღარ გამოიყენებოდა. 2012 წელს ქობულეთის სტადიონს ჩაუტარდა რეკონსტრუქცია, გამოიცვალა სკამები, რეაბიულიტაცია ჩაუტარდა ლოჟას, მინდვრის საფარის ნაცვლად დაიგო ხელოვნური საფარი. ლეგენდარული ქობულეთელი ფეხბურთელის, რევაზ ჩელებაძის პატივსაცემად სტადიონს ეწოდა ჩელე არენა. საქართველოს საფეხბურთო სტადიონების სია
დნობის ტემპერატურა

დნობის და გამყარების ტემპერატურა — ტემპერატურა, რომლის დროსაც მყარი კრისტალური სხეული თხევად მდგომარეობაში გადადის და პირუკუ. დნობის ტემპერატურისას ნივთიერება შეიძლება იყოს როგორც მყარ ისე თხევად მდგომარეობაში. დამატებითი სითმოს მიყვანისას ნივთიერება გადავა თხევად მდგომარეობაში, ხოლო ტემპერატურა არ შეიცვლება, სანამ ნივთიერება განხილულ სისტემაში მთლიანად არ დადნება. ჭარბი სითბოს მოცილებისას (გაცივებისას) ნივთიერება გადავა მყარ მდგომარეობაში (გამყარდება) და, მანამ სანამ ის ბოლომდე არ გამყარდება ტემპერატურა არ შეიცვლება. დნობის/გამყარების ტემპერატურა და დუღილის/კონდენსაციის ტემპერატურა ითვლება ნივთიერების მნიშვნელოვან ფიზიკურ მახასიათებლად. გამყარების ტემპერატურა ემთხვევა დნობის ტემპერატურას მხოლოდ სუფთა ნივთიერებისთვის. ამ თვისებაზეა დაფუძნებული სპეციალური მაღალი ტემპერატურის თერმომეტრის კალიბრატორები. რადგანაც სუფთა ნივთიერების გამყარების ტემპერატურა, მაგალითად კალასი სტაბილურია, საკმარისია გავადნოთ და დაველოდოთ, სანამ ნადნობი არ დაიწყებს კრისტალიზაციას. ამ დროს, კარგი თბოიზოლაციის პირობებში, ზოდის გამყარების ტემპერატურა არ იცვლება და ზუსტად ემთხვევა ეტალონის ტემპერატურას, რომელიც მინიშნებულია ცნობარებში. ნივთიერებების ნარევებს საერთოდ არ გააჩნიათ დნობის/გამყარების ტემპერატურა, და გადადიან რაღაც ტემპერატურულ დიაზაპონში (თხევადი ფაზის გაჩენის ტემპერატურას ეწოდება სოლიდუსის წერტილი, მთლიანი გადნობის ტემპერატურას კი - ლიკვიდუსის წერტილი). რადგანაც ასეთი ნივთიერების დნობის ტემპერატურის ზუსტი დადგენა შეუძლებელია, გამოიყენებენ სპეციალურ მეთოდებს (სახსტანდ. ГОСТ 20287 და ASTM D 97). მაგრამ ზოგიერთი ნარევი (ევტექტიკური შემადგენლობა) ფლობს გარკვეულ დნობის ტემპერატურას, როგორც სუფთა ნივთიერება. ამორფული (არაკრისტალური) ნივთიერებები, როგორც წესი, არ ფლობენ კონკრეტულ დნობის ტემპერატურას, ტემპერატურის ზრდასთან ერთად ეცემა მისი სიბლანტე, და რაც უფრო დაბალია სიბლანტე, მით უფრო თხევადი ხდება ის. მაგალითად, ჩვეულებრივი ფანჯრის მინა — არის გადაცივებული სითხე. რამდენიმე ასწლეულის განმავლობაში აშკარა ხდება ჩანს ფანჯრის მინის ძირს ჩამოდინება ოთახის ტემპერატურის პირობებში, ის ქვემოთ უფრო სქელი ხდება ვიდრე ზევით, და ეს ხდება გრავიტაციის ზემოქმედებით. 500—600 გრადუს ცელსიუს ტემპერატურისას ეს ეფექტი შეიძლება ვიხილოთ რამდენიმე დღეღამის განმავლობაში. რადგანაც დნობისას სხეულის მოცულობა უმნიშვნელოდ იცვლება, წნევა ნაკლებად მოქმედებს დნობის ტემპერატურაზე. ფაზური გადასვლის ტემპერატურის დამოკიდებულება (მათ შორის დნობისაც, და დუღილისაც) წნევაზე ერთკომპონენტიანი სისტემაში იძლევა კლაუზიუს-კლაპეირონის განტოლებას. ნორმალური ატმოსფერული წნევის დროს დნობის (101 325 პა, ან 760 ვერცხლისწყლის სვეტის მილიმეტრის) ტემპერატურას უწოდებენ დნობის წერტილი. ზოგი მნიშვნელოვანი ნივთიერებების დნობის ტემპერატურები: ენციკლოპედია „ბირტანიკა“ ↑ Ramsay, J. A. (1 May 1949). „A New Method of Freezing-Point Determination for Small Quantities“. Journal of Experimental Biology. 26 (1): 57–64. doi:10.1242/jeb.26.1.57. PMID 15406812.[მკვდარი ბმული]
დნობის კუთრი სითბო

დნობის კუთრი სითბო, დნობის ენტალპია, კრისტალიზაციის კუთრი სითბო (სიმბოლო: λ) — სითბოს ის რაოდენობა, რომელიც საჭიროა დნობის ტემპერატურაზე ერთეული მასის კრისტალური ნივთიერების სითხედ გადაქცევისათვის, ანუ სხვა სიტყვებით — ნივთიერების ერთეული მასის დნობის სითბო. დნობის სითბო — სითბოს რაოდენობა, რომელიც საჭიროა წონასწორული იზობარულ-იზოთერმული პროცესის დროს ნივთიერების გადასაყვანად მყარი (კრისტალური) მდგომარეობიდან თხევადში. დნობის კუთრი სითბო აღინიშნება ასო   λ {\displaystyle ~\lambda } (ბერძნული ლამბდა) დნობის კუთრი სითბოს გამოსათვლელი ფორმულაა: λ = Q m {\displaystyle \lambda ={\frac {Q}{m}}} , სადაც   λ {\displaystyle ~\lambda }  — დნობის კუთრი სითბოა,   Q {\displaystyle ~Q}  — სითბოს რაოდენობა, მიღებული ნივთიერების მიერ დნობისას (ან გამოყოფილი კრასტალიზაციისას),   m {\displaystyle ~m}  — გასადნობი (კრისტალიზებად) ნივთიერების მასა. დნობის კუთრი სითბო იზომება კალ/გ, კკალ/კგ და ჯ/კგ ერთეულებით. არსებობს აგრეთვე მოლური (გრამ-ატომური) დნობის სითბო, (ჯ/მოლ, კკალ/მოლ ან კალ/მოლ) დნობის სითბო. ენტალპია ქართული საბჭოთა ენციკლოპედია, ტ. 3, თბ., 1978. — გვ. 599. Енохович А. С. Краткий справочник по физике. — М.: Высшая школа, 1976. — С. 114. — 288 с.
ცხვირისატეხელა

ცხვირისატეხელა (ლათ. Adonis) — მცენარეთა გვარი ბაიასებრთა ოჯახისა. ერთ- ან მრავალწლოვანი ბალახებია. ცნობილია 20-მდე სახეობა. ველურად იზრდებიან შუა და სამხრეთ ევროპაში, ციმბირსა და აღმოსავლეთ აზიაში. საქართველოში 4 სახეობაა (მ. შ. ერთი სარეველა — ლათ. Adonis flammeus). გაზაფხულის ცხვირისატეხელა (ლათ. Adonis vernalis) თავისი დიდი ყვითელი ყვავილებით დამახასიათებელი მცენარეა ტყე-ველის და ველის ზონისთვის. გამხმარი ბალახი გულის გლიკოზიდებს შეიცავს და მედიცინაში იყენებენ. ქართული საბჭოთა ენციკლოპედია, ტ. 11, თბ., 1987. — გვ. 252.
დუღილის ტემპერატურა

დუღილის ტემპერატურა, დუღილის წერტილი — არის ტემპერატურა, რომლის დროსაც ხდება სითხის დუღილი, მუდმივი წნევის პირობებში. დუღილის ტემპერატურა შეესაბამება გაჯერებული ორთქლის ტემპერატურას რომელიც მდუღარე სითხის ზედაპირის სიბრტყეზე არის, რადგანაც თვითონ სითხე ყოველთვის გადახურებულია ვიდრე მისი დუღილის ტემპერატურა. კლაპეირონ-კლაუზიუსის განტოლების მიხედვით წნევის ზრდასთან ერთად მატულობს დუღილის ტემპერატურაც. ნივთიერების დუღილის ზღვრულ ტემპერატურას წარმოადგენს კრიტიკული წერტილი.
რადარი

რადარი — დანადგარი, რომელიც იყენებს რადიო ტალღებს ობიექტების მოსაძებნად როგორიცაა თვითმფრინავი, გემი ან წვიმა. რადარის ძირითადი ნაწილები არიან: გადამცემი რომელიც ქმნის რადიო ტალღებს. ანტენა რომელიც ხელმძღვანელობს რადიო ტალღებს. მიმღები ზომავს ტალღებს, რომლებიც უკან ბრუნდებიან ობიექტზე (რომელიც რადარი აღმოჩენას სცდილობს) ამრეკვლის შემდეგ. ამით რადარს შეუძლია დაადგინოს სად მდებარეობს ობიექტი. რადარი გამოიყენება სხვადასხვა ამოცანის შესასრულებლად: სისწრაფის დადგენა, მოძრაობის დადგენა და ა.შ. რადარი თავდაპირველად გამოიყენა ქრისტიან ჰუელსმეიემა 1904 წელს. მას მიენიჭა რადარის პატენტი (Reichspatent NR. 165546). სიტყვა რადარი არის აბრევიატურა (Radio Detection and Ranging), და იხმარება 1942 წლიდან. (ინგლისური) Radar Technology Website (ინგლისური) Radar World
ბერგის ვულკანი

ბერგის ვულკანი (რუს. Вулкан Берга) — მოქმედი სტრატოვულკანი რუსეთში, კუნძულ ურუპზე (კურილის კუნძულები). სიმაღლე 980 მ. მდებარეობს კუნძულის ცენტრალურ ნაწილში, კოლოკოლის მთიდან ჩრდილო-აღმოსავლეთით 3 კმ-ში. რთული აღნაგობის სტრატოვულკანია, რომელსაც გააჩნია ცენტრალური ლავური გუმბათი. ცნობილი ამოფრქვევები დაფიქსირდა ძირითადად XX საუკუნეში. უკანასკნელი ამოფრქვევა აღინიშნა 2005 წელს. თანამედროვე დროში ფიქსირდება ფუმაროლური და თერმული აქტიურობა. ვულკანს სახელი ეწოდა ცნობილი გეოგრაფისა და ბიოლოგის ლევ ბერგის (1876-1950) პატივსაცემად. კურილის კუნძულების აქტიური ვულკანები. მოკლე აღწერა დაარქივებული 2009-07-04 საიტზე Wayback Machine. Global Volcanism Program — Kolokol
ბრიტანეთის სინგლების ჩარტი

ბრიტანეთის სინგლების ჩარტი (ინგლ. The UK Singles Chart) – სინგლების ოფიციალური რეიტინგი , რომელიც შედგენილია The Official UK Charts Company (OCC)–ის მიერ, გაერთიანებულ სამეფოში. სინგლები დალაგებულია მისი გაყიდვების და ჩამოტვირთების რაოდენობის მიხედვით ერთი კვირის განმავლობაში. რეიტინგი თავსდება რიგ გაზეთებსა და ვებ–გვერდებზე. მიუხედავად იმისა, რომ საბოლოოდ დგინდება 200 საუკეთესო, ზოგი მედია მომწოდებელი მის ნაწილს (75–Music Week, 40–BBC) წარმოადგენს. დაახლოებით 6500 გაყიდვების ობიექტი ეხმარება მას. ათვლის კვირა იწყება კვირა დღის 00:01 დროიდან შაბათის შუა დღემდე. იგი ტარდება 1952 წლიდან. ↑ http://www.theofficialcharts.com/faqs/
მილნა

მილნა (რუს. Мильна) — სომას ტიპის ჩამქრალი ვულკანი კუნძულ სიმუშირზე, კურილის კუნძულებზე. მოქცეულია რუსეთის სახალინის ოლქის ტერიტორიაზე. სიმაღლე 1539 მ. წარმოადგენს კუნძულ სიმუშირის უმაღლეს წერტილს. მოქმედ ვულკან გორიაშაია-სოპკასთან ერთად ქმნის ერთიან მასივს. ბოლო ამოფრქვევა უცნობია. Global Volcanism Program დაარქივებული 2020-11-14 საიტზე Wayback Machine.
ადონისი (მრავალმნიშვნელოვანი)

საკუთარი სახელი ადონისი შეიძლება აღნიშნავდეს: ადონისი — მცენარეულისა და ნაყოფის ფინიკიური ღვთაების ბერძნული სახელი ადონისი — მცენარეთა გვარი, იგივე ცხვირისატეხელა
ზარეჩნი

ზარეჩნი (რუს. Заречный) — ჩამქრალი ფარისებრი ვულკანი რუსეთში, კამჩატკაზე. სიმაღლე 720 მ. ჩრდილოეთიდან უერთდება უფრო მაღალსა და ძველ ვულკანს — ხარჩინსკის. უკანასკნელი ამოფრქვევა დაფიქსირდა ჰოლოცენში. შორეულ წლებში ზარეჩნისა და ხარჩინსკის ვულკანები ცნობილი იყვნენ როგორც ხარჩინსკის მთების ვულკანები. კამჩატკის ვულკანები. ვულკანები ხარჩინსკი და ზარეჩნი
ურატმანი

ურატმანი (რუს. Уратман) — ჩამქრალი სომას ტიპის სტრატოვულკანი კუნძულ სიმუშირის ჩრდილოეთ ნაწილში (კურილის კუნძულები, რუსეთი). სიმაღლე 678 მ. ვულკანი იმყოფება ბროუტონის უბის აღმოსავლეთ ნაწილში. მკვლევართა გაანგარიშებით, ვულკანის უკანასკნელი ამოფრქვევა დაფიქსირდა დაახლოებით სამი ათასი წლის წინ. Global Volcanism Program
Sukhoi Superjet 100

Sukhoi Superjet 100 (შემოკლებით SSJ 100, RRJ ოჯახის თვითმფრინავების სახელი სერტიფიკატის მიხედვით — „Russian Regional Jet“) — რუსული მოკლემაგისტრალური სამგზავრო თვითმფრინავი, კომპანია «სუხოის სამოქალაქო თვითმფრინავების» მიერ შემუშავებული, საზღვარგარეთულ კომპანიებთან ერთად (იხ. ქვემოთ). „Sukhoi Superjet 100“ თვითმფრინავები ორ ვარიანტად არის დამუშავებული 75 და 95 მგზავრზე (ცვლილება დამოკიდებულია სალონის განლაგებაზე), ბაზური (SSJ100/75B и SSJ100/95B) და გაზრდილი სიშორის (SSJ100/75LR, SSJ100/95LR) კონფიგურაციით. მოწყობა: ხუთი სავარძელი რიგში. მუშავდება ბიზნეს- და VIP-კლასის კონფიგურაციის თვითმფრინავები, ასევე დაგრძელებული ფიუზელაჟის და გაზრდილი მგზავრტევადობის ვარიანტები. Superjet 100-სი პირდაპირი კონკურენტები არიან თვითმფრინავები: Embraer E-Jet, Bombardier CRJ, ARJ21, ან-148, ტუ-334 და Mitsubishi Regional Jet. ↑ Общая информация — Sukhoi Superjet 100 რუს.. დაარქივებულია ორიგინალიდან — 2010-08-24. ციტირების თარიღი: 2010-08-29. Sukhoi Superjet 100 პროექტის ოფიციალური საიტი დაარქივებული 2012-08-17 საიტზე Wayback Machine. ვიკისაწყობში არის გვერდი თემაზე: Sukhoi Superjet 100
გუდლაკ ჯონათანი

გუდლაკ ებელე ჯონათანი (ინგლ. Goodluck Ebele Jonathan, დ. 1957) — ნიგერიელი პოლიტიკოსი და სახელმწიფო მოღვაწე, ნიგერიის პრეზიდენტი 2010-2015 წლებში. აღმსარებლობით — ქრისტიანი. 2005 წლის 9 დეკემბრიდან 2007 წლის 28 მაისამდე იგი ბაიელსის შტატის გუბერნატორია. 2007 წლის 29 მაისიდან ქვეყნის ვიცე-პრეზიდენტია. გუდლაკ ჯონათანი ნიგერიის სახალხო დემოკრატიული პარტიის წევრია. 2010 წლის 13 იანვარს ფედერალურმა სასამართლომ მას გადასცა პრეზიდენტის უფლებამოსილება, რადგან მოქმედ პრეზიდენტს უმარუ მუსა იარ-ადუას საუდის არაბეთში ხანგრძლივი მკურნალობის კურსის გამო აღარ შეეძლო მოვალეობის შესრულება. 9 თებერვალს ეს გადაწყვეტილება სენატმაც დაამტკიცა. 2010 წლის 6 მაისს უმარუ მუსა იარ-ადუას გარდაცვალების გამო ოფიციალურად დაიკავა ქვეყნის მეთაურის თანამდებობა. 2011 წლის საპრეზიდენტო არჩევნებში წამოაყენა თავისი კანდიდატურა და გაიმარჯვა პირველივე ტურში.. გუდლაკ ჯონათანის ბიოგრაფია cidob.org-ზე დაარქივებული 2011-12-04 საიტზე Wayback Machine. ↑ Lawson Heyford, «Jonathan: A Colossus at 49» დაარქივებული 2009-01-15 საიტზე Wayback Machine. , The Source (Lagos), 11 December 2006 ↑ INEC Nigeria დაარქივებული 2011-04-26 საიტზე Wayback Machine. (ინგლისური)
28 აპრილი

28 აპრილი — გრიგორიანული კალენდრის მე-118 დღე (ნაკიან წლებში — 119-ე დღე). წლის ბოლომდე დარჩენილია 247 დღე. 1788 : მერილენდი გახდა აშშ-ს მე-7 შტატი. 1920 : აზერბაიჯანი გახდა საბჭოთა კავშირის ნაწილი. 1932 : მალარიის საწინააღმდეგო ვაქცინის პოვნა გამოცხადდა ადამიანებისთვის. 1945 : იტალიელმა პარტიზანებმა შეიპყრეს ბენიტო მუსოლინი. 1947 : ტურ ჰეიერდალი და მისი გუნდის წევრების პერუს ტოვებენ ტივით კონ-ტიკი, რათა დაამტიკონ რომ შესაძლებელია პერუელი ადგილობრივები პოლინეზიაში დასახლებულიყვნენ. 1952 : ოკუპირებული იაპონია: აშშ-ს მიერ იაპონიის ოკუპირება დასრულდა. 1978 : ავღანეთის პრეზიდენტი მუჰამედ დაუდ ხანი ჩამოგდებულ და მოკლულ იქნა პრო-კომუნისტური მეამბოხეების მიერ მოწყობილ გადატრიალებისას. 2001 : მილიონერი დენის ტიტო მსოფლიოში პირველი კოსმოსური ტურისტი ხდება. 2015 : საქართველოს ქალ მოჭადრაკეთა ნაკრები მსოფლიო ჩემპიონი გახდა. 2022 : დრიტან აბაზოვიჩი მონტენეგროს პარლამენტმა პრემიერ-მინისტრად აირჩია. 1758 : ჯეიმზ მონრო — აშშ-ის სახელმწიფო მოღვაწე 1900 : ბრუნო აპიცი — გერმანელი მწერალი 1908 : ოსკარ შინდლერი — გერმანელი ბიზნესმენი, მეორე მსოფლიო ომის დროს 1100 ებრაელი გადაარჩინა 1937 : სადამ ჰუსეინი — ერაყელი სახელმწიფო მოღვაწე 1953 : რობერტო ბოლანიო — ჩილელი მწერალი. 1813 : მიხეილ კუტუზოვი — რუსი მხედართმთავარი, გენერალ-ფელდმარშალი 1945 : მუსოლინი, ბენიტო — იტალიელი სახელმწიფო მოღვაწე 1970 : ბაქრაძე, კონსტანტინე — ქართველი ფილოსოფოსი 1992 : ბალანჩივაძე, ანდრია — ქართველი კომპოზიტორი, პედაგოგი, საზოგადო მოღვაწე. მართლმადიდებელი ეკლესია აღნიშნავს შემდეგი წმინდანების ხსენების დღეს: წმინდა სუქია და მისთანა 16 ქართველი: ანდრია, ანასტასი, თალალე, თეოდორიტე, ივქირიონი, იორდანე, კონდრატე, ლუკიანე, მიმნანოსი, ნერანგიოსი, პოლიევქტოსი, იაკობი, ფოკა, დომენტიანე, ბიქტორი და ზოსიმე არისტარქოსი, პუდი და ტროფიმე — სამოცდაათთაგანნი ვასილისა და ანასტასია მოწამე საბა სხვა თვეები
ხუან მატა

ხუან მანუელ მატა (ესპ. Juan Mata დ. 28 აპრილი, 1988) — ესპანელი ფეხბურთელი. „მანჩესტერ იუნაიტედის“ ნახევარმცველი. მატა დაიბადა 1988 წლის 28 აპრილს, ბურგოსის პროვინციის პაწაწინა ქალაქ ვილიაფრანკაში. ხუანის მამა ასევე ფეხბურთელი იყო და საფეხბურთო კლუბ ბურგოსში თავდამსხმელის პოზიციაზე თამაშობდა. გაერკვეული დროის გასვლის შემდეგ, მატას ოჯახი გადაბარგდა ოვიედოში. აქვე, ადგილობრივ რეალ ოვიედოში დაიწყო მატამ ახალგაზრდული კარიერა, 15 წლიდან კი რეალ მადრიდის აკადემიას შეუეერთდა. ახალგაზრდულ შემადგენლობაში მატამ 2005-06 წლების სეზონში 18 გოლი გაიტანა, რაც ახალგაზრდა ფეხბურთელისთვის საკმაოდ კარგი შედეგია. 2006-07 წლების სეზონში კი მატა უკვე მადრიდელთა სარეზერვო გუნდში გადაიყვანეს და ოფიციალური კონტრაქტი გაუფორმეს. ბერნაბეუზე ის 34 ნომრიანი მაისურით გამოდიოდა. 2007 წლის მარტში, მატამ დატოვა მადრიდი და ხელშეკრულება გააფორმა საფეხბურთო კლუბ ვალენსიასთან. ვალენსიას ძირითად თერთმეტეულში მოხვედრაში, ახალგაზრდა ტალანტს ხელი შეუწყო იმან, რომ ტრავმირებული იყო ვისენტე, ანგულო კი რონალდ კუმანმა გუნდიდან გაუშვა. მატამ პირველად მისი ვალენსიური კარიერის განმავლობაში დუბლი გაიფორმა სათასო შეხვედრაში ბარსელონასთან. მან ასევე გოლი გაიტანა ფინალში ხეტაფესთან. ხსენებულ სეზონში მატამ ვალენსიას მაისურით 9 გოლი შეაგდო და ყოველივე ამის შედეგად იგი დასახელდა ლოს ჩეს წლის საუკეთესო ახაგაზრდა ფეხბურთელად. ესპანეთის თასის გამარჯვებული (1): 2008 მსოფლიო ჩემპიონი (1): 2010 ინგლისის საფეხბურთო თასის გამარჯვებული (1): 2012 ჩემპიონთა ლიგის გამარჯვებული (1): 2012 ევროპის ჩემპიონი (1): 2012 ვიკისაწყობში არის გვერდი თემაზე: ხუან მატა პროფილი ოფიციალურ საიტზე დაარქივებული 2009-09-06 საიტზე Wayback Machine. BDFutbol პროფილი ოფიციალური საიტი დაარქივებული 2011-08-28 საიტზე Wayback Machine. (ესპანური)
აორთქლების კუთრი სითბო

აორთქლების კუთრი სითბო (აღნიშვნა: L) — სითბოს რაოდენობა, რომელიც საჭიროა მუდმივ ტემპერატურაზე ერთეული მასის სითხის ასაორთქლებლად, ანუ სხვა სიტყვებით — ნივთიერების ერთეული მასის ორთქლადქცევის სითბო. ორთქლადქცევის სითბო — სითბოს რაოდენობა, რომელიც საჭიროა მუდმივ ტემპერატურაზე რაიმე მასის სითხის ასაორთქლებლად. აორთქლების კუთრი სითბო აღინიშნება ასო L {\displaystyle L} -ით. აორთქლების კუთრი სითბოს გამოსათვლელი ფორმულაა: L = Q m {\displaystyle L={\frac {Q}{m}}} , სადაც L {\displaystyle L}  — დნობის კუთრი სითბოა, Q {\displaystyle Q}  — სითბოს რაოდენობა, მიღებული ნივთიერების მიერ აორთქლებისას, m {\displaystyle m}  — ასაორთქლებელი ნივთიერების მასა. აორთქლების კუთრი სითბო იზომება ჯ/კგ, კჯ/მოლი. ქართული საბჭოთა ენციკლოპედია, ტ. 7, თბ., 1984. — გვ. 571.
მოლური მოცულობა

მოლური მოცულობა — ერთი მოლი ნივთიერების მოცულობა, სიდიდე რომელიც მიიღება მოლური მასის შეფარდებით სიმკვრივესთან. ახასიათებს მოლეკულების შეფუთვის სიმჭიდროვეს. NA=6,022...×1023 მნიშვნელობას ეწოდება ავოგადროს რიცხვი, და იტალიელი ქიმიკოსის ამედეო ავოგადროს პატივსაცემად ეწოდა. ეს არის ყველანაირი ნივთიერების უმცირესი ნაწილაკების უნივერსალური მუდმივა. სწორედ ამდენ მოლეკულებს შეიცავს 1 მოლი ჟანგბადი О2, ამდენივე რაოდენობის ატომია 1 მოლ რკინაში (Fe), მოლეკულები 1 მოლ წყალში H2O და.ა.შ. ავოგადროს კანონის მიხედვით, 1 მოლ ნებისმიერ აირს ნორმალურ პირობებში აქვთ ერთი და იგივე მოცულობა Vm = 22,413 996(39) ლ/მოლი. ამიტომაც ქიმიური ელემენტების მოლური მოცულობის მონაცემთა ინფორმაცია ცნობარებში მიეკუთვნება მათ კონდენსირებულ ფაზას, თუკი მინიშნებული არაა სხვა პირობა. ავოგადროს რიცხვი მოლური მასა ↑ CODATA Value: molar volume of ideal gas (273.15 K, 101.325 kPa)